**Valsts kancelejai**

*Par Ministru kabineta sēdes*

*protokollēmuma projekta iesniegšanu*

Pamatojoties uz Ministru kabineta 2009. gada 7. aprīļa noteikumu Nr. 300 “Ministru kabineta kārtības rullis” 244. punktu, Aizsardzības ministrija **iesniedz izskatīšanai Ministru kabineta sēdē** Ministru kabineta sēdes protokollēmuma projektu (turpmāk – Protokollēmuma projekts).

|  |  |  |
| --- | --- | --- |
| 1. | Iesniegšanas pamatojums | Ar Ministru kabineta 2017. gada 23. maija sēdes protokollēmuma (prot. Nr. 27, 11. §) “Noteikumu projekts “Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām” (turpmāk – Protokollēmums) 2.1. apakšpunktu Aizsardzības ministrijai uzdots uzdevums sagatavot un aizsardzības ministram līdz 2017. gada 31. decembrim iesniegt noteiktā kārtībā Ministru kabinetā likumprojektu “Grozījumi Ģeotelpiskās informācijas likumā”, lai saskaņotu normatīvajos aktos lietotos profesiju nosaukumus un kodus ar Profesiju klasifikatorā iekļautajiem profesiju standartiem un kodiem un svītrotu norādi uz profesiju standartiem kā Profesiju klasifikatora sastāvdaļu. Valsts sekretāru 2017. gada 24. augusta sanāksmē (prot. Nr. 33#1) ir izsludināts Aizsardzības ministrijas sagatavotais likumprojekts “Grozījumi Ģeotelpiskās informācijas likumā” (VSS-900, turpmāk – Likumprojekts). Vēlamies informēt, ka Likumprojekta iesniegšana Ministru kabinetā ir aizkavējusies, jo Aizsardzības ministrija saskaņošanas procesā ir saņēmusi iebildumus no Rīgas domes Pilsētas attīstības departamenta (turpmāk – Departaments) un Izglītības un zinātnes ministrijas (turpmāk – IZM) par to, ka nepieciešams konceptuāli pārskatīt Ģeotelpiskās informācijas likuma 10. panta trešās daļas redakciju. Aizsardzības ministrija risina jautājumu par to, vai Ģeotelpiskās informācijas likumā noteiktās tiesību normas attiecībā uz prasībām reglamentētajai profesionālajai darbībai – ģeodēzisko darbu veikšanai – ir jānosaka kā 1) profesionālās kvalifikācijas atbilstība profesijas standartam vai 2) noteikta līmeņa izglītība un noteikta nosaukuma profesionālās kvalifikācijas ieguve. Aizsardzības ministrija 2017. gada 13. novembrī organizēja starpministriju (starpinstitūciju) sanāksmi, kuras laikā tika panākta vienošanās ar Departamenta un IZM pārstāvjiem, ka minētās prasības Ģeotelpiskās informācijas likumā tiks izteiktas kā noteikta līmeņa izglītība un noteikta nosaukuma profesionālās kvalifikācijas ieguve. Aizsardzības ministrija sadarbībā ar Departamentu un IZM izstrādā precizēto Likumprojekta redakciju, kas pēc saskaņošanas tiks iesniegts izskatīšanai Ministru kabineta sēdē.Ievērojot minēto, lūdzam pagarināt Protokollēmuma 2.1. apakšpunktā noteiktā uzdevuma izpildes termiņu līdz 2018. gada 1. aprīlim. |
| 2. | Valsts sekretāru sanāksmes datums un numurs | Pamatojoties uz Ministru kabineta 2009. gada 7. aprīļa Ministru kabineta noteikumu Nr. 300 “Ministru kabineta kārtības rullis” 73. punktu, Valsts sekretāru sanāksmē neizsludina tiesību aktu projektus par Ministru kabineta sēdes protokollēmumā ministrijai noteiktā uzdevuma izpildes termiņa pagarinājumu. |
| 3. | Informācija par saskaņojumiem | Ņemot vērā, ka uzdevums ir uzdots tikai Aizsardzības ministrijai, ar citām institūcijām Protokollēmuma projektu par uzdevuma izpildes termiņa pagarinājumu saskaņot nav nepieciešams. |
| 4. | Informācija par saskaņojumu ar Eiropas Savienības institūcijām | Nav attiecināms |
| 5. | Politikas joma | Publiskās pārvaldes politika |
| 6. | Atbildīgā amatpersona | Mārtiņš Drāke, Latvijas Ģeotelpiskās informācijas aģentūras Juridiskās daļas jurists |
| 7. | Uzaicināmās personas |  Nav. |
| 8. | Projekta ierobežotas lietošanas statuss |  Nav |
| 9. | Cita informācija | Nav  |

Pielikumā: Ministru kabineta sēdes protokollēmuma projekts uz 1 lpp.

(datne – AIMProt\_281217\_GILgroz).

MinistrsR. Bergmanis

28.12.2017. 11:04

446

Mārtiņš Drāke, 29339356

Martins.Drake@lgia.gov.lv

Arnis Krišjānis, 67335095

Arnis.Krisjanis@mod.gov.lv